Plungės geležinkelio stotis
55°55′09″š. pl. 21°51′08″r. ilg.﻿ / ﻿55.9193°š. pl. 21.8521°r. ilg.﻿ / 55.9193; 21.8521 Plungės geležinkelio stotis – geležinkelio stotis šiaurės vakarų Lietuvoje, šiaurinėje Plungės miesto dalyje, Stoties g. 29, prie geležinkelio Vilnius–Klaipėda. Valdo „Lietuvos geležinkeliai“. Stoja traukiniai Vilnius–Klaipėda ir Klaipėda–Radviliškis. Stoties prieigose įrengtas Plungės centrinis stadionas. Stoties rūmai pastatyti 1931–1932 m. Tai vienas iš pilniausiai išlikusių tarpukario Lietuvoje statytų geležinkelio stoties kompleksų. Stoties teritorijoje buvo suprojektuotas keleivių namas – simbolinė urbanistinės struktūros ašis, taip pat į šonus nutolę medinis „Lietūkio“ sandėlis, vandentiekio bokštas ir geležinkeliečių namas.